বিমান সেবিকাকে যৌন হেনস্থা, গ্রেফতার তথ্য প্রযুক্তি সংস্থার কর্মী

ওয়েবডেস্ক- ফের বিমানে যাত্রীর অভব্য আচরণের শিকার হলেন এয়ার ইন্ডিয়ার (AIR INDIA) বিমান সেবিকা (Air Hostess) । বিমানসেবিকাকে যৌন হেনস্থার অভিযোগ, গ্রেফতার করা হয়েছে এক তথ্য প্রযুক্তি কর্মীকে। সম্প্রতি দুবাই থেকে হায়দরাবাদগামী এয়ার ইন্ডিয়ার বিমান সেবিকার সঙ্গে এই ঘটনা ঘটেছে। হায়দরাবাদে বিমানটি অবতরণ করার পরেই ওই যুবককে গ্রেফতার করা হয়।

পুলিশ জানিয়েছে, ধৃত ব্যক্তি কেরলের (kerala) বাসিন্দা। বয়স ৩৪। ওই যুবক সৌদি আরবের এক সংস্থায় সফটওয়্যার ইঞ্জিনিয়ার হিসেবে কর্মরত। ধৃতের নাম বেনইয়াম নাজার (Benjamin Nazar)।

গত ২৯ নভেম্বর দুবাই থেকে হায়দরাবাদগামী একটি উড়ানে এক মহিলা কেবিন ক্রু সদস্যকে যৌন হেনস্থা করেন ওই যুবক। বিমানটি হায়দরাবাদের রাজীব গান্ধী আন্তর্জাতিক বিমানবন্দরে নামতেই তাঁকে গ্রেফতার করে। মামলা দায়ের হয় ভারতীয় ন্যায় সংহিতা (বিএনএস)-এর একাধিক ধারায়। অভিযুক্তকে আদালতে তোলা হয়। এর পর তাকে বিচারবিভাগীয় হেফাজতে পাঠানো হয়েছে।

আরও পড়ুন- কেরলের মুখ্যমন্ত্রী পিনারাই বিজয়নের বাসভবনে বোমা হামলার হুমকি!

বিমান সেবিকার অভিযোগ, ওই যুবক মদ্যপ অবস্থায় ছিলেন। মাঝ আকাশে তার সঙ্গে অভব্য আচরণ করতে শুরু করে। তাঁকে আপত্তিজনক ভাবে স্পর্শও করা হয়। এমনকি বিমানটি হায়দরাবাদে অবতরণের পর ওই যুবক বিমান সেবিকার কাছে গিয়ে বলেন, তিনি তার পাসপোর্টটি আসনে ফেলে এসেছেন। সেটি খুঁজতে বিমান সেবিকা ভিতরে যান। তিনি গিয়ে দেখেন যাত্রীর আসনে কোনও পাসপোর্ট নেই, সেখানে একটি টিস্যু পেপারে নানা কুরুচিকর মন্তব্য লেখা রয়েছে। এর পরেই ওই যুবকের নামে অভিযোগ দায়ের করা হয়। সঙ্গে সঙ্গে ওই যাত্রীকে গ্রেফতার করা হয়।

দেখুন আরও খবর-